
የአፋር ብሔራዊ ክልላዊ መንግሥት
   የአፋር ክልል ነጋሪት ጋዜጣ
         AFAR  REGION NEGARIT GAZETA
     OF THE AFAR NATIONAL REGIONAL STATE
 (

ሠመራ ሰኔ 
1 
ቀን 

በአፋር ብሔራዊ ክልል መንግስት ምክር-ቤት ጠባቂነት የወጣ
8
th
 year 
Semera- May, 2003
)


ማውጫ
የአፋር ብሔራዊ  ክልላዊ መንግስት ፖሊስ ኮሚሽን ማቋቋሚያ አዋጅ ቁጥር ------ ገጽ 1
አዋጅ ቁጥር 22/1995 ዓ.ም
የአፋር ብሔራዊ  ክልላዊ መንግስት ፖሊስ ኮሚሽን አደረጃጀትንና አስተዳደርን ለመወሰን የወጣ አዋጅ 
በኢትዮጵያ ፌዴራላዊ ዲሞክራሲያዊ ሪፐብሊክ #ህገ-መንግስት; እና በአፋር ብሔራዊ ክልላዊ መንግስት #ህገ-መንግስት; እንዲሁ ም ህገ-መንግስቱን መሠረት ያደረገው ለሚወጡ ህጎች ብቻ ተገዢ የሆነና በፖሊሳዊ ሙያ የተሟላ ሥልጠናና ብቃት ያለው ለህዝብ አገልጋይ የሆነ፣ ሰብዓዊና ዲሞክራሲያዊ መብቶችን የሚያከብር፣ የህዝብን ሠላምና ደህንነት የሚያረጋግጥ የተጠናከረ የሲቪል ፖሊስ ተቋም እንዲኖር ማድረግ አስፈላጊ በመሆኑ፣
በአፋር ብሔራዊ ክልላዊ መንግስት ምክር ቤት ተሻሽሎ በወጣው ህገ-መንግስት አንቀጽ 47 ቁጥር 2 #ለ; እና #ሰ; መሠረት የሚከተለው ታውጇል፡፡
ክፍል አንድ
ጠቅላላ ድንጋጌዎች
1. አጭር ርዕስ
ይህ አዋጅ የአፋር ብሔራዊ ክልላዊ መንግስት ፖሊስ ኮሚሽን ማቋቋሚያ አዋጅ ቁጥር 22/2003 ዓ.ም ተብሎ ሊጠቀስ ይችላል፡፡
2. ተርጓሜ
የቃሉ አገባብ ትርጉም የሚያሰጠው ካልሆነ በስተቀር በዚህ አዋጅ ውስጥ፣
1. #ፖሊስ; ማለት መሠረታዊ የሆነ የፖሊስ ሙያ ስልጠና ተሰጥቶ በኮሚሽኑ ተቀጥሮ የሚሰራ የዐፋር ክልል ፖሊስ ኮሚሽን ነው፡፡
2. #ጉባኤ; ማለት የአፋር ብሔራዊ ክልላዊ መንግስት ፖሊስ ኮሚሽነሮች እና የዞን ዴስክ ኃፊዎች ጉባኤ ማለት ነው፡፡
3. #የማስተባበሪያ ቢሮ ኃላፊ; ወይም #የማስተባበሪያ ቢሮ; ማለት እንደ ቅደም ተከተሉ የአፋር ብሔራዊ ክልላዊ መንግስት የአስተዳደርና ፍትህ ጉዳይ ማስተባበሪያ ቢሮ ኃላፊ ወይም የአፋር ብሔራዊ ክልላዊ መንግስት የአስተዳደርና ፍትህ ጉዳይ ማስተባበሪያ ቢሮ ነው፡፡
3. ስያሜ
የአፋር ክልል ፖሊስ ኮሚሽን #የአፋር ክልል ፖሊስ; (አፋ.ክ/ፖ) ተብሎ ይጠራል፡፡




ክፍል ሁለት
ስለ አፋር ብሔራዊ ክልላዊ መንግስት ፖሊስ ኮሚሽን መቋቋም
4. መቋቋም
1. የአፋር ብሔራዊ ክልላዊ መንግስት ፖሊስ ኮሚሽን (ከዚህ በኋላ #ኮሚሽን; በመባል የሚታወቅ) በዚሁ አዋጅ ራሱን የቻለ የሕግ ሰውነት ያለው በስሩ የተለያዩ የሥራ ዘርፎችን የሚመራ የክልሉ አካል ሆኖ በዚህ አዋጅ ተቋቁሟል፡፡
2. ኮሚሽኑ በህግና በሙያ የሚኖረው ነፃነት እንደተጠበቀ ሆኖ ተጠሪነቱ ለአስተዳደርና ፍትህ ማስተባበሪያ ቢሮ ኃላፊ ይሆናል፡፡
5. የኮሚሽኑ ዋና መስሪያ ቤት
1. የኮሚሽኑ ቢሮ በሰመራ ከተማ ይሆናል፡፡
2. ኮሚሽኑ የክልሉን መንግስት መዋቅር ተከትሎ የዞን ፖሊስ ዴስክና የወረዳ ፖሊስ ጽ/ቤቶች ይኖሩታል፣ እንዲሁም አስፈላጊ ሲሆን በክልሉ በማናቸውም ሥፍራ የወረዳ ንዑስ ፖሊስ ጣቢያዎች ያቋቁማል፡፡
3. ኮሚሽኑ መምሪያዎች፣ አገልግሎቶች፣ ዋና ክፍሎችና ሌሎች ለኮሚሽኑ የተሰጡ ሥልጣንና ተግባራት የሚያከናውኑ የመስሪያ ቤቱ አከላትን ማቋቋም ይችላል፡፡
6. የኮሚሽኑ ዓላማ
የኮሚሽኑ ዓላማ የሀገሪቱን ህገ-መንግስትና የክልሉን ህገ-መንግስት እንዲሁም ሌሎች ህች በማክበርና በማስከበር የህዝቡን ተሳትፎ መሠረት በማድረግ ወንጀልን በመከላከል፣ የህዝቡን ሠላማዊ ኑሮና ፀጥታ ማስጠበቅ ነው፡፡
7. የኮሚሽኑ ሥልጣንና ተግባር
    ኮሚሽኑ የሚከተሉት ሥልጣንና ተግባር ይኖሩታል ፣
1. በክልል ፍርድ ቤቶች ስልጣን ሥር የሚወድቁ ወንጀሎችን ይከላከላል፣ መርምሮ ለህግ ያቀርባል፣
2. የፌዴራልና የክልሉን ህገ-መንግስት በመጣስ ሥርዓቱን አደጋ ላይ ሊጥሉ የሚችሉ ማናቸውም ፀረ-ሠላም ፣ ፀረ-ዲሞክራሲና ፀረ-ልማት እንቅስቃሴዎን ይከላከላል፣ ሆኖም ከክልሉ አቅም በላይ የሆነ የፀጥታ መደፍረስ ሲያጋጥም የፌዴራሉን መንግስት እገዛና ድጋፍ እንዲጠየቅ ለክልሉ መንግስት መረጃ ያቀርባል፡፡
3. በተደራጀ መልክ የሚፈፀም የፀጥታ ማደፍረስ፣ የሽፍትነት፣ የአሸባሪነ፣ የአደገኛ ዕፅ ዝውውርና ሥርጭትን ይከላከላል፣ መርምሮ ለህግ ያቀርባል፡፡
4. የክልሉ ጥቅሞና ተቋሞች ላይ የሚፈፀሙ ወንጀሎችን ይከላከላል፣ መርምሮ ለህግ ያቀርባል፡፡
5. የክልሉን አጎራባች አገሮች ጠረፍ ደህንነት፣ በክልሉ ውስጥ ያሉ የአየር ማረፊያዎን፣ የባቡር መስመሮችን፣ ተርሚናሎችን፣ የማዕድን ማውጫ ቦታዎችን እና ሌሎቸች ዋና ዋና የፌዴራል መንግስትና የክልል መንግስት ተቋሞችን ከፌደራሉ ፖሊስ ጋር በመተባበር ይጠብቃል፣
6. ለከፍተኛ የክልሉ መንግስት ባለስልጣናትና ወደ ክልሉ ለሚመጡ የፌደራሉ ከፍተኛ ባለስልጣናኖች እንዲሁም ለውጭ አገር እንግዶች ጥበቃ ያደርጋል፣
7. በፍርድ ቤት የሚሰጠውን ትዕዛዝ ወይም ውሳኔ ይፈፅማል፣
8. የወንጀል ምርመራን በተመለከተ የክልሉ ዓቃቤ ህግ የሚሰጠውን ትዕዛዝ ይፈፅማል፣
9. የክልሉ ፖሊስ ኮሚሽን ከፌዴራሉ ፖሊስ ኮሚሽን ጋር በሚኖረው የሥራ ግንኙነት ከወንጀል ነፃ የመሆን ማስረጃ ይሰጣል፡፡
10. የኮሚሽኑን አደረጃጀት፣ አወቃቀር፣ አሰራርና አቅም ግንባታ በሚመለከት ጥናቶቸእ ያደርጋል፡፡ እንዲሁም የወንጀል መከላከልና ምርመራ ሥራዎን ለማጎልበትና የክልሉን ፖሊስ ሙያ ብቃትና አገልግሎት በሀገር አቀፍ ደረጃ ተመሳሳይነት ያለው ደረጃውን የጠበቀ እንዲሆን ለማድረግ ያጠናል፣ በፌደራል ፖሊስ ለሚደረገው ጥናት ትብብር ያደርጋል፡፡
11. በክልል ደረጃ የወንጀል አፈፃፀም፣ የትራፊክ አደጋ መረጃዎችን እና ስታትስቲክሶችን ያሰባስባል፣ ሰብስቦ ያጠናቀረውን መረጃ በመጭመቅ የክልሉን የወንጀል አፈፃፀም ደረጃ ለክልሉ መንግስትና ለፌዴራሉ ፖሊስ ይገልፃል፡፡
12. ከሌሎች ክልል ፖሊስና የፀጥታ አካላት ጋር የመረጃ ልውውጥና የጋራ ኮሚቴያዊ የስራ ቅንጅት ያደረርጋል፡፡
13. የፌዴራሉ ፖሊስ በሚሰጠው የዓቅም ግንባታ ሥልጠና የሙያ፣  የቴክኒክና የምክር አገልግሎት ድጋፍ ተጠቃሚ ይሆናል፡፡
14. በፌዴራል ሰፖሊስ ኮሚሽን ማቋቋሚያ አዋጅ ቁር 313/2002 ዓ.ም ክፍል ሁለት አንቀጽ 7 ንዑስ ቁጥር 15 መሰረት በፌደሬራሉ ፖሊስ በኩል አስፈላጊ ሆኖ ውክልና ሲሰጠው ይቀበላል፡፡
15. አስፈላጊ ሆኖ ሲገኝ ለሌሎች አካላት ወይም ለሲቪል የመንግስት ሠራተኞች የተወሰኑ ሥራዎችን ለማከናወን የሚያስችል ሥለጣን በውክልና ሊሰጥ ይችላል፣
16. የዞንና የወረዳ ፖሊስ ጽ/ቤቶችን ያደራጃል የሥራ እንቅስቃሴያቸውን በመከተል ይመራል፣ የክልሉን ፖሊስ ማሰልጠኛ ትምህርት ቤት ያቋቁማል፣ ያስተዳድራል፣
17. የፖሊሱን የሙያ ብቃት ለማሳደግ፣ በሀገር ውስጥም ሆነ በውጭ ሀገር የስልጠና ዕድሎች፣ መመዘኛውን የሚያሟሉ የፖሊስ አመራሮችና አባሎች እንዲሳተፉ ያደርጋል፣
18. ከፌዴራል እና ከክልል ፖሊስ ኮሚሽኖች ጋር ግንኙነት በመፍጠር መረጃ ልውውጥ ያደርጋል፣
19. ውል ይዋዋላል፣ የንብረት ባለቤት ይሆናል በራሱ ስም ይከሳል፣ ይከሰሳል፣
20. በግለሰቦች እጅ ያሉ የጦር መሳሪያዎችን ክልሉ በሚያውጣው ህግ፣ ደንብና መመሪያ መሰረት ለይቶ ይመዘግባል አግባብ ላላቸቸው ፈቃድ ይሰጣል፣
8. የኮሚሽኑ አቋም
ኮሚሽኑ፡-
1. በክልሉ መንግስት የሚሾም አንድ ኮሚሸነርና ምክትል ኮሚሽነር፣
2. ኮሚሽነሩን፣ ምክ ትል ኮሚሽነሩንና ረዳት ኮሚሽነሮችን ያቀፈ የስራ የአመራር ጉባኤ እንዲሁም የክልል የኮሚሽነሮችና የዞን ፖሊስ ዴስክ ኃላፊዎች የጋራ ጉባኤ፣
3. ለሥራው አስፈላጊ የሆኑ የኃላፊነት ቦታዎች የሚመሩ ኃላፊዎች፣ ፖሊሶችና ሌሎች የሲቪል  ሠራተኞች 
4. በመተዳደሪያ ደንቡ የሚቋቋሙ ልዩ ልዩ ኮሚቴዎችና ንዑሳን ኮሚቴዎች ይኖሩታል፡፡
9. የኮሚሽኑ የስራ አመራር ጉባኤ ስልጣንና ተግባር
የስራ አመራሩ ጉባኤ፡-
1. ወንጀል ለመከላከልና ለመመርመር የሚረዱ በክልል ደረጃ የወጡ የፖሊሲ የስትራቴጂና የስታንዳርዳይዜሽን ጥናቶችን በመመርምር ከአስተያየት ጋር ለክልሉ ኮሚሽነሮቸችና ለዞን ፖሊስ ዴስክ ኃላፊዎች ጉባኤ እንዲቀርብ ያደርጋል፣
2. የኮሚሽኑን አደረጃጀት፣ አወቃቀር፣ አሰራርአቅም ግንባታ የሚመለከቱ ጥናቶችን ይመረምራል፣ ሊወሰዱ ሚገባቸውን እርምጃዎች ከአስተያየት ጋር ለማስተባበሪያ ቢሮ ሃላፊው ያቀርባል፣
3. በፌዴራሉ ፖሊስ የሚሰጡ የአቅም ግንባታ በከፍተኛ ስለጠናዎ በመሳተፍ ዝግጅትና የተሳታፊዎች ምዘና ያደርጋል፡፡
4. ለክልሉ ፖሊስ የተዘጋጀውን አመታዊ የበጀት ረቂቅ በመመርመር እንዲፀድቅለት በማስተባበሪያ ቢሮ ኃላፊ በኩል ለክልሉ መንግስት ያቀርባል፡
5. ኮሚሽኑ አመታዊ ዕቅድ፣ ሪፖርትና የሥራ አፈፃፀምን በመገምገም የውሳኔ ሪፖርት ለማስተባበሪያ ቢሮ ያቀርባል፣
6. ኮሚሽኑ ከሌሎች ክልል ሰፖሊስ ኮሚሽኖች ጋር በመልካም የስራ ግንኙነት እንዲኖር ያደርጋል፣ የአዋሳኝ ክልል የፀጥታ ችግሮች ከተፈጠሩ በጋራ ያስወግዳል፣
10. የማስታባበሪያ ቢሮ ኃላፊ ስልጣንና ተግባር
የማስተባበሪያ ቢሮ ሃላፊው፡-
1. የኮሚሽኑን አጠቃላይ የስራ እንቅስቃ ይከታተላል፣
2. የኮሚሽኑን ረዳት ከሚሽነሮችና የዞን ፖሊስ ሃላፊዎች ሹመትና ምደባ ያፀድቃልል
3. የኮሚሽኑን ዓመታዊ የስራ አፈፃፀም ሪፖርት፣ የስራ ዕቅድ እና የበጀት ረቂቅ በመመርመር እንዲፀቅድ ያደርጋል፣
4. በኮሚሽኑ ተዘጋጅቶ የሚቀርብለትን የአደረጃጀት፣ የአሰራርና የሰው ኃይል የአቅም ግንባታ መርሀ ግብርና ጥናቶችን ይመረምራል፣ ያፀድቃል፣
5. አዋጁን ለማስፈፀም የሚረዱ ደንቦችና መመሪያዎች እንዲፀድቁ ያደርጋል፣
11. የኮሚሽነሩ ስልጣንና ተግባር
1. ኮሚሽነሩ ተጠሪነቱ ለማስተባበሪያ ቢሮ ኃላፊ ሆኖ የኮሚሽኑን ሥራና የዞን ፖሊስን በበላይነት ይመራል፣ ያስተባብራል፣.
2. የዚህ አንቀጽ ንዑስ አንቀጽ (1) ጠቅላላ አነጋገር እንደተጠበቀ ሆኖ ኮሚሽነሩ፡
ሀ/ የኮሚሽነሩን ረዳት ኮሚሽነሮችና የዞን ፖሊስ ሃላፊዎች እንዲሾና እንዲመደቡ ለማስተባበሪያ ቢሮ ያቀርባል፣
ለ/ የክልሉን ፖሊስ መተዳደሪያ ደንብ ያስፈፅማል፣
ሐ/ በክልሉ በፖሊስነት ከተቀጠሩት ውጭ ያሉትን የድጋፍ ሠጭ ሲቪል ሠራተኞች በመንግስት ሠራተኞች ህግ መሰረት ያስተዳድራል፣
መ/ በክልሉ ፖሊስ አቤቱታ ሰሚና የዲሲጵሊን ኮሚቴ እንዲሁም በዞን ፖሊስ የሚሰጡ ሰውሳኔዎችን በይግባኝ ሲቀርብለት ይወስናል፣
ሠ/ የኮሚሽኑን ዓመታዊ የስራ ዕቅድና ረቂቅ በጀት ለማስታበሪያ ቢሮ ሃላፊ ያቀርባል በመንግስት ሲፈቀድም በስራ ላይ እንዲውል የበጀት ድልድሉን በጋራ ጉባኤ ያስወስናል፣
ረ/ ለኮሚሽኑ በተፈቀደው በጀት መሠረት ገንዘብ ወጪ ያደርጋል፣
ሰ/ የኮሚሽኑን አደረጃጀት፣ አወቃቀር አሰራርና አቅም ግንባታ የሚመለከቱ ጥናቶች፣ የወንጀል መከላከልና ምርመራ ስራዎችን ለማሻሻል የሚረዱ ጥናቶች እንዲሁም የፖሊስ አገልግሎት ተመሳሳይነት ያለው ደረጃውን የጠበቀ እንዲሆን ለማድረግ የሚያስችሉ ጥናቶች እንዲከናወኑ ያደርጋል፣
ሸ/ ከፌዴራል ፖሊስ ኮሚሽን ጋር ግንኙነት ሳያቋርጥ የ24 ሠዓትና ሳምንታዊ ተከታታይነት ያለው የመረጃ ልውውጥ ያደርጋል፣
ቀ/ ኮሚሽነሩ ከፌዴራል ፖሊስ ኮሚሽንና ከሌሎች ክልል ፖሊስ ኮሚሸኖች ጋር መልካም የስራ ግንኙነት እንዲኖር ያደርጋል፣
በ/ የዞን ፖሊስ የስራ እንቅስቃሴዎችን በጥናት፣ በመገምገም የወንጀል መከላከልና ምርመራ ስራዎችን የአቅም ግንባታ ተግባሮችን የችግራቸውን ደረጃ መሰረት በማድረግ እንደየቅደም ተከተላቸው እንዲያኙ ያደርጋል፣
ተ/ የኮሚሽኑን የአመራር ጉባኤና የዞን ፖሊስ ሃላፊዎች የጋራ ጉባኤ በሰብሳቢነት ይመራል፣
ቸ/ የአጎራባች ክልል ፖሊስ የጋራ ፀጥታ ኮሚቴ ግንኙነት ሳይቋረጥ እንዲኖር በማድረግ ሂደቱን ይከታተላል፣



12. የምክ ትል ኮሚሽነሩ ስልጣንና ተግባር
1. ምክትል ኮሚሽነሩ፡-
ሀ/ የኮሚሽኑን ተግባሮች በማቀድ በማደራጀት በመምራትና በማስተባበር ኮሚሽነሩን ይረዳል፣
ለ/ በኮሚሽኑ መዋቅር መሰረት የስራ ክፍፍሎች በማድረግ ከኮሚሽኑ ዘርፎች ከፊሉን ይከታተላል፣
ሐ/ ኮሚሽነሩ በማይኖርበት ጊዜ እርሱን ተክቶ ይሰራል፣
መ/ በኮሚሽነሩ ተለይተው የሚሰጡት ,ን ሌሎች ተግባሮች ያከናውናል፣
2. ምክትል ኮሚሽነሩ ተጠሪነቱ ለኮሚሽነሩ ይሆናል፣
13.  በጀት
     ኮሚሽኑ በጀት በክልሉ መንግስት ይመደባል፣
14. ስለ ሂሳብ መዛግብት
1. የኮሚሽኑ የተሟላና ትክክለኛ የሆኑ የሂሳብ መዛግብት ይይዛል፣
2. የኮሚሽኑ የሂሳብ መዛግብትና የገንዘብ ነክ ሰነዶች የክልሉ ኦዲት ቢሮ በሚሰይመው ኦዲት በየዓመቱ ይመረመራሉ፡፡
ክፍል ሶስት
ስለአፋር ብሔራዊ ክልላዊ መንግስት ፖሊስ ኮሚሽን አስተዳደር
15. ለፖሊስነት የሚያበቁ መመዘኛዎች‹-
1. በክልሉ ፖሊሲነት ለመመልመል ፈቀደኛ የሆነ ኢትዮጵያዊ የሚከተሉት መመዘኛዎች የሚያሟላ መሆን ይኖርበታል፣
ሀ/ ለኢትዮጵያ ፌዴራላዊ ዲሞክራሲያዊ ሪፖብሊክ እና ለክልሉ ህገ-መንግስት ታማኝና ተገዢ የሆነ 
ለ/ የክልሉን የሥራ ቋንቋ የሚችል፣
ሐ/ የፖሊሲነት ለመመልመል የሚያስፈልገው የትምህር ደረጃ በመተዳደሪያ ደንቡ ላይ በሚወሰነው መሰረት ይናል፣
መ/ አካላዊ ብቃትና የተሟላ ጤንነት ያለው፣
ሠ/ መልካም ስነ-ምግባር ያለው
ረ/ በወንጀል የጥፋተኛነት ሪከርድ የሌለው፣
ሰ/ ዕድሜው ከ18 ዓመት ያላነሰ፣
ሸ/ ፖሊሰ ምልመላ በህዝብ ተሳትፎ ላይ የተመሰረተ ይሆናል፣
2. በዚህ አንቀጽ ንዑስ አንድ መሰረት የተመለመለ ማንኛውም ሰው የፖለቲካ ድርጅት አባል የሆነ እንደሆነ በፖሊሲነት ሲቀጠር የፖለቲካ ድርጅት አባልነቱ መተው ይኖርበታል፡፡
16. ቃለ መሐላ ስለመፈፀም
በፖሊሲነት የተቀጠረ ማንኛው ምልምል ለፌደራሉ ህገ-መንግስትና ለአፋር ክልል ህገ- መንግስትታማኝ በመሆን የተጣለበትን ህዝባዊ አደራና ሙያዊ ሃላፊነት ለመወጣት ቃለ መሀላ ይፈፅማል፣ የቃለ መሀላውም ይዘት በደንቡ ይወሰናል፡፡
17. ለሲቪል የመንግስት ሠራተኞች የፖሊስ ሥልጣን ስለመስጠት
1. ልዩ ሙያ ለሚጠይቁ ጉዳዮች በክልል የመንግስት ሰራተኞች አዋጅ ለሚተዳደሩ የመንግስት ሠራተኞች የፖሊስ ስልጣን ሊሰጥ ይችላል፣
2. በዚህ አንቀጽ ንዑስ አንቀጽ (1) ሰመሠረት የሚሰጠው የፖሊስ ስልጣን ለጉዳዩ አስፈላጊ በሆነው መጠን ብቻ ይሆናል፡፡
18. የአገልግሎት ዘመን
1. የማንኛውም ፖሊስ የግዴታ አገልግሎት ዘመን ሰባት ዓመት ይናል፣ ዝርዝ አፈፃፀሙም በሚወጣው ደንብ ይወሰናል፣
2. የማንኛውም ፖሊስ ቅጥር በሚከተሉት ምክንያቶች ይቋረጣል
ሀ/ በሞት፣
ለ/ በደንቡ መሰረት የሰንብት ጥያቄ ቀርቦ ተቀባይነት ሲያገኝ፣
ሐ/ በሐኪም ቦርድ በተረጋገጠ ህመም ወይም በአካል ጉዳት ምክንያት ለስራው ብቁ ሳይሆን ሲቀር፣
መ/ በፍርድ ቤት በወንጀሉ ለስራው ብቁ አያደርገውም ተብሎ ሲወሰን፣ ዝርዝሩ በሚወጣው ደንብ ይወሰናል፡፡
ሠ/ በስራ አፈፃፀም ወይም በዲስፕሊን ጥፋት.
ረ/ በጡረታ ሲገለል፣
19. መብት
1. ማንኛውም የክልሉ ፖሊስ አባል፣
ሀ/ በመንግስት በሚፀድቅ የደመወዝ አስኬል ያገኛል፣
ለ/ በኮሚሽኑ የመተዳደሪያ ደንብ መሠረት ቀለብ ፣ ልዩ ልዩ አበሎች፣ የደንብ ልብስና የህክምና አገልግሎት ያገኛል፣
ሐ/ በጡረታ ህግ መሠረት የጡረታ መብት ይኖረዋል፣ 
መ/ ስራውን በተገቢው መንገድ በመወጣት ላይ እያለ የጥብቅና አገልግሎት ያገኛል፡፡ ዝርዝር አፈፃፀሙ በሚወጣው ደንብ ይወሰናል፣
ሠ/ በማንኛውም አጋጣሚ የበላይ ኃላፊዎችን በአግባቡ የመጠየቅ፣ ስህተት ሲያይ የመጠቆመው፣ በውይይት ችግሮችን የመፍታት፣ እንዲሁም የስልጣን ተዋረድን ጠብቆ አቤቱታ ማቅረብ ይችላል፡፡
ረ/ ከስራው ጋር በተያያዘ ሁኔታ በሚርስበት ጉዳት ዘላቂ ሙሉ ወይም ከፊል የመስራት ችሎታውን ያጣ ፖሊስ አግባብ ባለው የጡረታ ህግ የተሰጠው መብት ይከበርለታል፣
20. ግዴታ
  ማንኛውም የክልሉ ፖሊስ አባል
1. በህገ-መንግስቱ የተረጋገጡትን የዜጎች ሠብዊና ዲሞክራሲያዊ መብቶች ሳይሸራረፉ በማክበር ወንጀለኛ መቅጫ ህግ በወንጀለኛ መቅጫ ስነ-ስርዓት ህግና በሌሎች ህጎች መሰረት ሥራውን የማከናወን፣
2. ፖሊሳዊ ሥራውን ሲያከናውን ማንነነቱን የሚገልፅ መታወቂያ የማሳየት ግዴታ አለበት፣
21. የጡረታ መውጫ ዕድሜ
ማንኛውም የክልሉ ፒሊስ አባል በጡረታ የሚገለልበት ዕድሜ ጣሪያ ለመንግስት ሰራተኞች የተወሰነው የጡረታ መውጫ ዕድሜ ይሆናል፣
22. የክልሉ ፖሊስ አቤቱታ ሰሚ፣
በኮሚሽኑ ውስጥ የሕዝብ አቤቱታ የሚሰማ የክልሉ ፖሊስ አቤቱታ ሰሚ አካል ይቋቋማል፣ ዝርዝሩ ኮሚሽኑ መተዳደሪያ ደንቡን ተከትሎ በሚያወጣው መመሪያ ይወሰናል፡፡
ክፍል አራት
ልዩ ልዩ ድንጋጌዎች
23. የክልሉ ፖሊስ ኮሚሽን ከፌዴራል ፖሊስና ከሎሎች ክልል ፖሊስ  ኮሚሽኖች ጋር ስለሚኖር የስራ ግንኙነት 
1. ኮሚሽኑ ከፌዴራል ፖሊስ ኮሚሽን ጋር ወንጀልን ለመከላከልና ለመመርመር በቅንጅትና በተደጋጋፊነት ይስራል
2. ከፌዴራል ፖሊስ ኮሚሽን በሚሰጠው ውክልና መሰረት በፌዴራል ፍረድ ቤት ስልጣን ስር የሚወድቁ የወንጀል ጉዳዮችን ሲመረምርና ሲከላከል ተጠሪነቱ ለፌዴራል ፖሊስ ኪሚሽን ይሆናል፣
3. የክልሉ ፖሊስ ኮሚሽን የፌዴራሉ ፖሊስ ኮሚሽንና የሌሎች ክልል ፖሊስ ኮሚሽኖች በሚያደርጉት የጋራ ጉባኤ ተሸታፊ ይሆናል፣
24. የክልሉ ፖሊስ ኮሚሽነሮች እና የዞን ፖሊስ ዴስክ ሃላፊዎች ጉባኤ
1. የኮሚሽኑና የዞን ፖሊስ ሃላፊዎች በአመት ቢያንስ ሁለት ተሳትፎ የሚሹ አስቸኳ ጉዳዮች ካሉ በጥሪ ይሰባሰባሉ የጋራ ጉባኤውን የክልሉ ፖሊስ ኮሚሽነር ይመራል፣ የጋራ ጉባኤው፡-
ሀ/ የክልሉን ፖሊስ እቅድ ለመተግበር የአሰራር ስልቶችን ይቀይሳል
ለ/ የፀጥታ ችግሮች ፣ የወንጀል መከላከልና ምርመራ፣ የትራፊክ ስራዎችን በመገምገም በሚቀርቡ ጥናቶች ላይ በመነጋገር የተሻለ አሰራር እና ውጤት እንዲኖር ያደርጋል፡፡
2. ኮሚሽኑ የጋራ ጉባኤው ያስተላለፋቸውን ውሳኔዎች መተግበራቸውን ይገመግማል ይከታተላል፣
3. ለክልሉ መንግስት ቀርቦ የፀደቀውን በጀት በጋራ ይደለድላሉ፣
25. ወታደራዊ ማዕረግ ስለመቅረቱ፡-
1. በማንኛውም ደረጃ የሚገኝ የክልል ፖሊስ አባል ወታደራዊ ማዕረግ አይኖረውም፣ ሆኖም የፖሊስ የሆነ ማዕረግና ምልክት ይኖረዋል ዝርዝሩ በሚወጣው ደንቡ ይወሰናል፡፡
2. ማንኛውም የክልሉ ፖሊስ የስራ መደቡን የሚያመለክት የመለያ ደንብ ልብስ እንዲሁም ማንነቱን የሚገልፅ ሥሙን፣ መለያ ቁጥሩን ኃላፊነቱን የያዘ ባጅ ወይም ምልክት ይኖረዋል፣
26. አሠራር
1. በክልሉ ፖሊስ ኮሚሽን መዋቅር በየደረጃው ባሉት ኃላፊዎች ሠራተኞች የቡድን አሠራር ዋና የተግባር አፈፃፀም አቅጣጫ ይሆናል፡፡ የቡድን አሰራሮች የጋራና የነጠላ ሃላፊነትን ያስከትላሉ፡፡
2. በክልሉ ፖሊስ ኮሚሽን መዋቅር በየደረጃው የሚገኙ ኃፊዎች በተሰጣቸው ሥለታን መሰረት በመወሰን ኃላፊነታቸውን መወጣት ግዴታ አለባቸው፡፡
3. የፖሊስ አሰራር የተጠያቂነትና የግልፅነት መርህ የተከተለ መሆን ይኖርበታል፡፡
27. የተከለከለ ድርጊት
ማናቸውም ኢ-አብዓዊ ወይም ክብርን የሚነካ አያያዝና ድርጊት የተከለከለ ነው፡፡
28. የህጉ ተፈፃሚነት
በዚህ አዋጅ ጋር የሚቃረን ማናቸውም ህግ ተፈፃሚነት አይኖረውም፣
29. ደንብ የማውጣት ስልጣን
ክልሉ መንግስት መስተዳድር ምክር ቤት ካቢኔ ይህን አዋጅ ተከትሎ ደንብ የማውጣት ስልጣን ይኖረዋል፡፡
30. አዋጁ የሚፀናበት ጊዜ
ይህ አዋጅ በአፋር ክልል ነጋሪት ጋዜጣ ታትሞ ከወጣበት ቀን ጀምሮ የፀና ይሆናል፡፡
የአፋር ብሔራዊ ክልላዊ መንግስት ምክር ቤት
------------ ቀን 2003 ዓ.ም
እስማኤል አሊ ሴሮ
የአፋር ብሔራዊ ክልላዊ መንግስት ርዕስ መስተዳድር

